kardosdrur/scandi-wiki huggingface dataset:
Spider-Man: No Way Home

Spider-Man: No Way Home er en amerikansk superheltefilm fra 2021 som er baseret på Marvel Comics karakter Spider-Man. Filmen er produceret af Columbia Pictures og Marvel Studios, og distribueres af Sony Pictures. Den er en efterfølger til Spider-Man: Far From Home og er tænkt som den syvogtyvende filmen i Marvel Cinematic Universe (MCU). Filmen er instrueret af Jon Watts, skrevet af Chris McKenna og Erik Sommers.

Medvirkende 
 Tom Holland som Peter Parker / Spider-Man
 Zendaya som MJ
 Jon Favreau som Happy Hogan
 Benedict Cumberbatch som  Doctor Strange
 Marisa Tomei som  May Parker
 J.K. Simmons som J. Jonah Jameson
 Angourie Rice som Betty Brant
 Jamie Foxx som  Max Dillon / Electro
 Alfred Molina som Otto Octavius / Doctor Octopus
 Rhys Ifans som  Dr. Curt Connors /Lizard
 Thomas Haden Church som Flint Marko / Sandman
 Martin Starr som Mr. Harrington
 Benedict Wong som Wong
 Jacob Batalon som  Ned Leeds
 Tony Revolori som  Flash Thompson
Andrew garfield som Spiderman
Toby Maguire som Spiderman

Referencer

Eksterne henvisninger 
 

Amerikanske film fra 2021
Superheltefilm
Film baseret på Marvel Comics
Engelsksprogede film
Doctor Strange in the Multiverse of Madness

Doctor Strange in the Multiverse of Madness er en amerikansk  superheltefilm fra 2022 som er baseret på Marvel Comics karakter Doctor Strange. Det er efterfølgeren  Doctor Strange fra 2016 og den otteogtyvende film i Marvel Cinematic Universe (MCU). Filmen instrueret af Sam Raimi, skrevet af Jade Bartlett og Michael Waldron, og har Benedict Cumberbatch som spiller Stephen Strange.

Skuespillere 
 Benedict Cumberbatch – Dr. Stephen Strange
 Elizabeth Olsen – Wanda Maximoff / Scarlet Witch
 Benedict Wong – Wong
 Rachel McAdams – Dr. Christine Palmer
 Chiwetel Ejiofor – Baron Mordo
 Xochitl Gomez – America Chavez

Kilder

Eksterne henvisninger 
 

Amerikanske film fra 2022
Superheltefilm
Film baseret på Marvel Comics
Psionik

Psionik (af engelsk psionics) er en foreslået disciplin i amerikansk science fiction fra 1950'erne og 1960'erne, der anvender ingeniørfagets principper (især elektronik) til undersøgelsen (og anvendelsen) af paranormale eller psykiske fænomener, så som telepati og psykokinese (telekinese).

Udtrykket er på engelsk en forbindelse dannet af psi (i betydningen "psychic phenomena" eller "psykiske fænomener") og -onics, på dansk -onik, fra electronics, på dansk elektronik. Ordet "psionics" eller "psionik" begyndte som og er altid forblevet et kunstord inden for Science fiction-samfundet og – på trods af støtte fra redaktøren John W. Campbell Jr – opnåede det aldrig generel betydning, selv blandt akademiske parapsykologer. I årene efter udtrykkets opfindelse i 1951, blev det mere og mere tydeligt, at ingen videnskabelige beviser understøtter eksistensen af "psioniske" evner.

Etymologi
I 1942 introducerede biologen Bertold Wiesner og psykologen Robert Thouless udtrykket "psi" (fra ψ psi, det 23. bogstav i det græske alfabet) til parapsykologien i en artikel udgivet i det videnskabelige tidsskrift British Journal of Psychology. (Dette græske tegn blev valgt, fordi det er det første bogstav i det græske ord ψυχή [psychē]—som betyder "sind" eller "sjæl".) 
Meningen var, at "psi" ville repræsentere den "ukendte faktor" i ekstrasensorisk perception og psykokinese, oplevelser, der mentes at være uforkarlige af enhver fysisk eller biologisk mekanisme. I en bog fra 1972, insisterede Thouless, at han og Wiesner havde fundet på denne betydning for udtrykket "psi" før dets brug i science fiction-kredse, og forklarede, at deres intentioner var, at skabe et mere neutralt udtryk end "ESP", der ikke skulle vække tanker om en føreksisterende mekanismeteori.

Ordet "psionik" kommer af det engelske "psiconics." "Psionics" optrådte første gang i tryk i novellen The Greatest Invention af science fiction-forfatteren Jack Williamson,udgivet i Astounding Science Fiction-bladet i 1951. Williamson afledte det af "psionen", en fiktiv "enhed for mental energi" beskrevet i samme fortælling. (Først senere skulle udtrykket blive beskrevet i ikke-fiktive artikler i Astounding med tilbagevirkende kraft som værende et portmanteau af "psykisk elektronik", af redaktøren John W. Campbell.) Det nye ord blev afledt i analogi med det tidligere udtryk radionik. ("Radionik", af engelsk "radionics", kombinerede radio med elektronik og var selv blevet fundet på i 1940'erne  til at referere til arbejdet udført af lægen og pseudovidenskabsmanden Albert Abrams fra det 20. århundrede.) Den samme analogi blev efterfølgende taget op i en række neologismer med science fiction-temaer, især bionik af engelsk bionics (bio- + electronics, fundet på i 1960) og kryonik af engelsk cryonics (cryo- + electronics, fundet på i 1967).

Kildehenvisninger 

Science fiction
Parapsykologi
Pseudovidenskab
Niš-traktaten

Niš-traktaten var en fredstraktat, der blev indgået den 3. oktober 1739 i Niš (i det nuværende sydlige Serbien) mellem Det Osmanniske Rige og Det Russiske Kejserrige, der afsluttede Den russisk-tyrkiske krig (1735-39). 

Ved traktaten opgav Rusland sit krav på Krim og Moldavien, men opnåede ret til at opføre en ubefæstet havn ved Azov ved Azovhavet, dog uden ret til at have en flåde i Sortehavet. Krigen havde været et resultat af Ruslands bestræbelser på at erobre Azov og Krim-khanatet med henblik på at opnå kontrol med Sortehavet. 

Habsburg-monarkiet var gået ind i krigen i 1737 på Ruslands side, men blev efter militære nederlag tvunget til at indgå en separat fredsaftale med osmannerne ved Beograd-traktaten, hvor østrigerne afstod det nordlige Serbien, det nordlige Bosnien og Oltenien. Den osmanniske sultan lod til gengæld den habsburgske kejser være den officielle beskytter af de osmanniske kristne; en position, som den russiske zar også gjorde krav på. Den østrigkse fredsslutning med Beograd-traktaten fik russerne til at indgå Niš-traktaten.

Referencer

Traktater
Ukraines historie
Rusland i 1700-tallet
Begivenheder i 1739
Osmanniske Rige
Russisk-osmanniske krige
Mainalo

Mainalo (, ; ) er det højeste bjerg i Menalon-højlandet på Peloponnes, og ligger i Arkadien, Grækenland. I antikken var bjerget særligt helligt for Pan.

Bjergets højeste punkt, kendt som både Profitis Ilias og Ostrakina, har en højde af 1.981 moh. og er det højeste punkt i Arkadien. Bjerget har en længde på 15 til 20 km fra sydvest for Tripoli til nordøst for Vytina og en bredde på 5 til 10 km fra Zygovisti til Kapsas.  Bjerget er en del af et Natura 2000-område, udpeget i marts 2011, og dækker et område på 226,4 km2. I det 19. og begyndelsen af det 20. århundrede var bjerget kendt som Apano Chrepa.

Mainalo er hjemsted for et skisportssted, som ligger i en højde af 1.600 moh. med 7 skiløjper og 4 lifte,

Geografi 
Mainalosbestår primært af kalk, blandet forskellige calciumcarbonat-forbindelser.

Mainalo har forskellige navngivne tinder. Opført efter højde er de bl.a.

 Ostrakina ( ) eller Profitis Ilias () på 1.981 moh.
 Pateritsa () på 1.875 moh.
 Aidini ( ) på 1.849 moh.
 Mavri Koryfi ( ) på 1.818 moh.
 Mourtzia () på 1.794 moh.
 Mesovouni ( ) på 1.730 moh.
 Krevatia () på 1.563 moh.
 Epano Chrepa () på 1.559 moh.
 Lioritsi () på 1.155 moh.
 Sterna () på 1.071 moh.

Økologi 

Bjerget huser mange skove af græsk ædelgran og sortfyr. Natura 2000 betegner disse skove som den bedste repræsentation for disse arter i Peloponnisos." 

Mainalo har flere økologiske miljøer, omfattende: 

Mange padder, krybdyr, pattedyr, insekter og daglige rovfugle lever i Mainalo.

Kilder og henvisninger 

 Mainalo Skicenter 
 Vejrudsigter for Mainalo
 University of Patras artikel om Mainalo og Menalon-højlandet 

Bjerge i Grækenland
Peloponnes
Johan Eliasch

Johan Eliasch (født februar 1962 i Djursholm, Sverige) er en svensk milliardær. Han har været formand for International Ski Federation (FIS) siden juni 2021. Han var CEO for Head, der fremstillet sportsudstyr, fra 1995 til 2021, og er nu formand for selskabet. Han var Special Representative for Storbritanniens premierminister Gordon Brown i spørgsmål om afskovning fra 2007-2010.

I 2005 etablerede Eliasch Rainforest Trust og købte et område på 400.000 hektar i Regnskoven i Amazonas nær floden Madeira for at bevare det.

Referencer 

Erhvervsfolk fra Sverige
Milliardærer
Ekträsk

Ekträsk er en by og en stationsbebyggelse i Vindelns kommun i Västerbottens län i det nordlige Sverige. Byen er beliggende på en odde i søen Stor-Ekträsket, mens stationsbebyggelsen ligger cirka fire kilometer derfra, ved Stambanan genom övre Norrland cirka 20 kilometer nord for Hällnäs.

Ekträsks by blev udset som nybyggeri i 1737 af Anders Filipsson fra Hjuken. Da Stambanan genom övre Norrland anlagdes tilkom stationsbebyggelsen som fik samme navn. Stationshuset blev bygget efter Byskemodellen. I Ekträsk lastedes tømmer og andre skovprodukter for videre transport med jernbane. I dag fungerer stedet som enkel mødestation på jernbanen, men stationshuset står stadigvæk på banens sydøstlige side.

I starten af 1900-tallet var skovarbejde det dominerende erhverv i Ekträsk. I 1925 udbrød det såkaldte Ekträskkriget, hvor syndikalistiske arbejdere gik ud i strejke og senere sendte en antal strejkebrydere hjem. Det blev starten på det som kaldtes Sveriges längsta lockout eller Lossmen-Ekträsk-konflikten.

Den 29. marts 2005 indtraf en jernbaneulykke i Ekträsk. En lastbil med lav trailer på hvilken der stod en gravko satte sig fast i niveauoverskæringen syd for banegården, så gravkoen landede midt på jernbanen. Et godstog var på vej mod stedet og kollisionen blev voldsom. Gravkoen blev slynget 30-40 meter, og lokomotivet og de fire forreste vogne blev afsporet og blev liggende i et stort rod på banegården. Ulykken medførte at hovedbanen var helt lukket i 32 timer. Lokomotivføreren kom alvorligt til skade, men overlevede fordi han hoppede ud af lokomotivet inden kollisionen.

Statistiska centralbyrån klassificerede i 1990 Ekträsk som en småort. Den havde da 52 indbyggere fordelt på 26 hektar. Siden 1995 har befolkningstallet været under 50, og området regnes derfor ikke længere som en småort.

Kilder

Referencer 

Byer i Vindelns kommun
The Dream of Christmas

The Dream of Christmas er det sjette album af Gary Barlow. Det blev udgivet den 26. november 2021 af Polydor Records. Albummet indeholder fortolkninger af gamle jule klassikere, Barlow har tilmed også skrevet nogle af sangene på pladen.

Albummet er også Barlows aller første julealbum. Robbie Williams der også er kendt fra Take That udgav hertil også et julealbum under navnet ''The Christmas Present'' i 2019.

The Dream of Christmas peakede som nr. 5 på den britiske hitliste.

Singler 

 "Sleigh Ride" blev udgivet 29. oktober 2021 som albummets første single.
 "The Dream of Christmas" blev udgivet 29. oktober 2021 som albummets anden single.
 "How Christmas Is Supposed to Be" (feat. Sheridan Smith) blev udgivet 24. november 2021 som albummets tredje og sidste single. Højeste placering var som nr. 68 på den britiske hitliste.

Trackliste 

 The Dream of Christmas
 Sleigh Ride
 Wonderful Christmastime
 How Christmas Is Supposed To Be (feat Sheridan Smith)
 This Christmas
 Come On Christmas
 My Dear Acquaintance
 Winter Wonderland (feat. Puppini Sisters)
 The Colder It Feels (feat Sheku Kanneh-Mason)
 Merry Christmas Everyone
 A Child’s Christmas in Wales (feat. Aled Jones)
 I’ve Got My Love To Keep Me Warm
 I Believe in Father Christmas
 In The Bleak Midwinter
 The Most Wonderful Time Of The Year

Charts

Referencer

Eksterne henvisninger 

 

Album fra 2021
Julealbum
Gary Barlow
At Home With Gary Barlow

At Home with Gary Barlow er den første EP fra den britiske sanger og sangskriver Gary Barlow. At Home with Gary Barlow blev udgivet af pladeselskabet Polydor i samarbejde med Apple Music d. 4. December 2020. EP'en består udelukkende af indspilninger fra Gary Barlows hjemmestudie i hans private hjem.

Tracklisten 

 Incredible (Apple Music Home Session)
 In The Bleak Winther (Apple Music Home Session)

Kilder og henvisninger 
[https://genius.com/albums/Gary-barlow/At-home-with-gary-barlow-the-session]

Gary Barlow
Khaby Lame

Khabane Lame (født 9. marts 2000 i Senegal) er en senegalesisk-italiensk TikTok-berømthed. Han blev kendt for sin TikTok-konto med korte komiske sketches, som indeholder mennesker, der komplicerede simple opgaver uden grund. Det er den mest fulgte TikTok-konto siden juni 2022.

Opvækst og karriere 
Lame blev født i Senegal den 9. marts 2000. Hans familie flyttede til et almen boligkompleks i Chivasso, Italien, da Lame var et år gammel. Han har tre brødre.

Lame arbejdede som CNC-maskineoperatør på en fabrik nær Torino, før han blev fyret i marts 2020.

Lame begyndte at lave videoer på TikTok i marts 2020 under COVID-19-pandemien. Han var model for magasinet DluiRepubblica i december 2020. Den 26. april 2021 overgik han Gianluca Vacchi som den mest fulgte italienske TikToker. Lame har mere end 119 millioner følgere på TikTok. Han har også mere end 75 millioner følgere på Instagram og har slået Chiara Ferragni som den mest fulgte italiener på platformen. Han er en af de mest fulgte TikToker i verden og den mest fulgte italienske TikToker.

I april 2021 overgik han Gianluca Vacchi som den mest fulgte italienske TikToker, og i juli 2021 overgik han Addison Rae. I august 2021 optrådte Lame som medspiller i Juventus FC's annoncering af en ny spiller, Manuel Locatelli.

Offentlig omtale 
Taylor Lorenz og Jason Horowitz fra The New York Times tilskrev Lames succes til hans "eksperimenterede universelle kvalitet af enhver mand" og beskrev hans fremgang til berømmelse som forskellig fra de fleste TikTok-stjerner, idet han var "fuldstændig organisk." Samir Chaudry, grundlægger af The Publish Press, et nyhedsbrev med fokus på skabernes økonomi, udtalte, at Lames appel skyldtes, at han repræsenterede "ægthed frem for produktion" og "ikke prøver for hårdt." Christina Ferraz, grundlægger af det amerikanske marketingbureau Thirty6Five, udtalte: "Hendes irritation kan identificeres, og følelserne er universelle." Lame har tilskrevet sin egen fremgang til berømmelse til hans humoristiske ansigtsudtryk og stilhed.

Han har inkluderet Will Smith, Eddie Murphy og Checco Zalone som sine inspirationskilder.

Privatliv 
Lame annoncerede sin forlovelse med Zaira Nucci i oktober 2020. Fra 2021 bor Lame i Milano med sin agent. Selvom han har boet i Italien, siden han var baby, har han stadig ikke et italiensk statsborgerskab, men er senegalesisk statsborger. Hans anslåede nettoformue er mellem $1,3 millioner og $2,7 millioner.

Referencer

Eksterne henvisninger 
 
 

Internetfænomener
Dorchester Castle

Dorchester Castle var en motte and bailey-borg i købstaden Dorchester, Dorset i Sydengland.

Det er usikkert præcis hvornår den blev bygget, men mellem 1154 og 1175 var den i jarlen af Cornwalls eje, og den var kommet under kronen i 1185. Både kong Henrik 3. og John brugte penge på borgen.

Den synes at være gået ud af brug fra omkring 1290, og der er omtale af, at stenene fra borgen blev brugt som byggemateriale i Chidlock-familiens byggeri Dorchester Greyfriars i 1309. Den var med sikkerhed forladt i 1422.

Se også 
Borge og slotte i England

Referencer

Eksterne henvisninger 

Slotte i Dorset
Alex Gullach

Alex Gullach er en dansk guitarist og pedal steel guitarist. Alex Gullach var i 1973 med til at stifte bandet Slåbrock Band sammen med Hans Holtegaard og Kjeld Thorbjørn. Senere fik han job hos Falck, hvorefter han blev ansat hos Danmarks Radio.

Kilder og henvisninger

Guitarister fra Danmark
Hanne Andersen

Hanne Andersen kan henvise til:
 Hanne Andersen (socialdemokratisk politiker, født 1939) – tidligere socialdemokratisk folketingsmedlem og amtsrådmedlem
 Hanne Andersen (socialdemokratisk politiker, født 1947) – socialdemokratisk regionsrådsmedlem og amtsrådmedlem
 Hanne Andersen (skuespiller) (født 1943) – dansk skuespiller (wikidata:Q4986786, :sv:Hanne Andersen)
 Hanne Leth Andersen – professor og rektor ved Roskilde Universitet
 Hanne Andersen (professor ved København Universitet) (født 1964) – professor ved Københavns Universitet (wikidata:Q81206958, :en:Hanne Andersen)
Charles Elmé Francatelli

Charles Elmé Francatelli (1805 – 10. august 1876) var en italiensk-britisk kok, der var kendt for sine kogebøger i victoriatiden, som The Modern Cook.

Bibliografi 
 The Modern Cook (1845);
 A Plain Cookery Book for the Working Classes (1852)
 The Cook's Guide and Housekeeper's & Butler's Assistant (1861)
 The Royal English and Foreign Confectionery Book (1862)

A Plain Cookery Book for the Working Classes blev genoptrykt i 1993 med de oprindelige reklamer og introduktion.

Referencer 

Kokke fra Storbritannien
Kogebogsforfattere
Girls in Airports

Girls in Airports er et dansk jazz band fra København som dannedes 2009. Deres musikgenre kan beskrives som experimentel jazz. Bandet blander mange forskellige stilarter som indie rock, folklore, afrobeat, raga, og ambient. Dette har ført til at bandet har været sammenlignet med en række forskellige artister fra flere genrer, eksempelvis Brian Eno, Sun Ra, og Radiohead.

Bandets historie 
Girls in Airports dannedes i København 2009 som en kvintet af Martin Stender (saxofon), Lars Greve (saxofon, klarinet), Mathias Holm (keyboard), Victor Dybbroe (percussion) og Mads Forsby (trommer). Bandet blev dannet mens de var studenter ved Københavns Rytmisk Musikkonservatorium. Bandet har siden turneret i Europa, Asien, Nordamerika, og Sydamerika. År 2010 vandt de Danish Music Awards i kategorien Danish Cross-over Jazz Release of the Year.

Girls in Airports optrådte 2014 med poeten Jens Blendstrup. Siden 2010 har gruppen udgivet 6 album med ett syvende i gang. Efter at Greve og Forsby forlod bandet fortsatte de for at senere tilsluttes af Anders Vestergaard på trommer. Den 9 september 2022 udgav de en singel hved navn "Kabul" fra deres næstfølgende album.

Diskografi 

 Girls in Airports (Mawi Music, 2010)
 Migration (Mawi Music, 2011)
 Kaikoura (Mawi Music, 2013)
 Fables ( Edition Records, 2015)
 Live (Edition Records, 2017)
 Dive (Mawi Music, 2020)
 Leap (2021), med Aarhus Jazz Orchestra
 How It is Now (2023)

Referencer 

Jazz i Danmark
Musikgrupper fra 2009
Isabella Beeton

Isabella Mary Beeton (født Mayson; 14. marts 1836 - 6. februar 865) kendt som Mrs Beeton var en engelsk journalist, redaktør og forfatter. Hendes navn bliver særligt associeret med hendes første bog Mrs Beeton's Book of Household Management (1861). Hun blev født i London og efter at have gået i skole Islington i det nordlige London og Heidelberg i Tyskland blev hun gift med Samuel Orchart Beeton, der var en ambitiøs forlægger og redaktør.

I 1857, mindre end et år efter brylluppet, begyndte hun at skrive for en af sin mands kunder, The Englishwoman's Domestic Magazine. Hun oversatte fransk fiktion og skrev en madlavningsklumme, selvom alle opskrifterne var kopieret fra andre kogebøger eller indsendt af bladets læsere. I 1859 lancerede Beetons en serie af 48-siders månedligt supplement til The Englishwoman's Domestic Magazine; de 24 udgaver blev udgivet i et samlet værk som Mrs Beeton's Book of Household Management i oktober 1861, der solgte 60.000 eksemplarer det første år. Beeton skrev herefter på en forkortet udgave af sin bog, der fik titlen The Dictionary of Every-Day Cookery, da hun døde af barselsfeber i februar 1865 i en alder af 28 år. Hun fødte fire børn, hvoraf de to døde som spæde, og hun havde flere spontante aborter. To forfattere, der har skrevet biografier om hende, Nancy Spain og Kathryn Hughes, har fremsat en teori om, at Samuel havde fået syfilis inden ægteskabet, og havde smittet sin hustru med det.

Book of Household Management er blevet redigeret, revideret og udvidet adskillige gange siden Beetons død, og den er stadig i trykken. Madskribenter har udtalt at de efterfølgende udgaver af hende bog var meget bedre end den oprindelige udgave. Adskillige madskribenter, som Elizabeth David og Clarissa Dickson Wright, har kritiseret Beetons værk, særligt hendes brug af andres opskrifter. Andre som madskribenten Bee Wilson, betragter kritikken som overdreven, og at Beeton og hendes arbejde er ekstraordinært og beundringsværdigt. Hendes navn er blevet associeret med viden og autoritet inden for victoriansk madlavning og styring af hjemmet. Oxford English Dictionary skrev, at i 1891 var Mrs Beeton blevet et generisk navn for autoritet i hjemmet. Hun havde stor indflydelse på at opbygge middelklassens identitet i viktoriatiden.

Referencer 

Litteratur

Eksterne henvisninger 

Kogebogsforfattere
Mrs Beeton's Book of Household Management

Mrs Beeton's Book of Household Management, også udgivet som Mrs Beeton's Cookery Book, er en omfattende guide til husholdning i viktoriatidens Storbritannien, der blev redigeret af Isabella Beeton og udgivet første gang som bog i 1861. Den var tidligere blevet udgivet i mindre dele, og den havde oprindeligt titlen Beeton's Book of Household Management, som én i en serie af guide-bøger udgivet af hendes mand, Samuel Beeton. Opskrifterne var meget strukturerede i kontrast til tidligere kogebøger. Den havde flere illustrationer både i monokrom og farver.

Selvom Mrs Beeton døde i 1865 så fortsatte bogen med at være en bestseller. Den første udgave efter hendes død indeholdt en nekrolog, mens senere versioner udelod denne, hvilket lod læsere forestillet sig at alle ord var skrevet af den erfarne Mrs Beeton selv. Mange af hendes opskrifter var kopieret fra mere succesfulde kogebøger fra hendes samtid, inklusive Eliza Actons Modern Cookery for Private Families (først udgivet i 1845), Elizabeth Raffalds The Experienced English Housekeeper (først udgivet i 1769), Marie-Antoine Carêmes Le Pâtissier royal parisien (1815), Hannah Glasses The Art of Cookery Made Plain and Easy (1747), Maria Eliza Rundells A New System of Domestic Cookery (1806) samt værker af Charles Elmé Francatelli (1805–1876). Denne praksis har i moderne tid gjort, at hendes værk er blevet omtalt som plagiat.

Bogen er siden udvidet betragteligt og frem til 1907 nåede den i alt 74 kapitler og over 2000 sider. Der var solgt næsten 2 millioner eksemplarer i 1868, og i 2016 blev den stadig trykt. Mellem 1875 og 1914 var det sandsynligvis den mest brugte og oftest citerede kogebog. Mrs Beeton og hendes værk er blevet sammenlignet med en moderne husholdningsgudinde. like Nigella Lawson and Delia Smith.

Referencer

Eksterne henvisninger 

 The Book of Household Management, digital copy of 1st edition, 1861.
 Online version of Mrs Beeton's Book of Household Management with original illustrations (various formats)

Kogebøger
Litteratur i 1861
Mad og drikke i Storbritannien
Ib Madsen

Ib Madsen kan henvise til:
 Ib Madsen (matematiker) (født 1942) – dansk matematiker og professor ved Københavns Universitet
 Ib Madsen (borgmester) – dansk politiker fra Socialdemokratiet, borgmester i Ry Kommune 1990-2002
 Ib Madsen (Dansk Folkeparti) – dansk politiler, regionsrådsmedlem i Region Nordylland for Dansk Folkeparti
Peter Therkildsen

Peter Therkildsen kan henvise til:
 Peter Therkildsen (fodboldspiller) (født 1998) – dansk fodboldspiller, spilet for bl.a. HB Køge
 Peter Therkildsen (politiker) (født 1953) – dansk politiker fra Venstre, regionsrådsmedlem
 Peter Therkildsen (ishockeyspiller) – dansk ishockeyspiller